Wat het jou so erg ontstig, prof. Jansen? | Netwerk24
Wat het jou so erg ontstig, prof. Jansen?
Deur André J. Brink, Eversdal 03 Desember 2019 00:00
Hoekom het die vrou in die boekwinkel op Stellenbosch jou so ontstig, prof. Jansen?
Was sy ongeskik?
Was dit omdat sy jou herken het?
Of was dit omdat sy in Afrikaans geantwoord het toe jy Engels met haar praat?
My moedertaal is Afrikaans en ek verkies – en waardeer dit – om in winkels en restaurante in Afrikaans bedien te word.
Maar dit gebeur gereeld wanneer ek Afrikaans praat dat die winkelassistent of kelner my in Engels antwoord.
Ek kan gou agterkom of die persoon wel Afrikaans verstaan, en wanneer dit gebeur, hou ek doodeenvoudig aan om Afrikaans met hom of haar te praat.
Blyk dit egter die persoon kan nie Afrikaans praat of verstaan nie, slaan ek oor na Engels.
Ek maak nie ’n bohaai daaroor nie, want ek besef in ons land is daar miljoene mense wat nie Afrikaans magtig is nie.
Prof. Jansen, ek is diep teleurgesteld in jou gedrag. Ek het nog altyd ’n hoë dunk van jou gehad, maar jou optrede in dié geval pas nie by iemand van jou statuur nie.